Naqra jangi. Naqra jangi 633-yil oktabr oyida Ridda urushlari paytida isyonchilar qoʻshinlari va Xolid ibn al-Volid qoʻshini oʻrtasida boʻlib oʻtgan. Tulayha Buzaxa jangida magʻlubiyatga uchragach, Amr ibn Abduluzzo (Abu Shajara) boshchiligidagi Banu Sulaym qabilasi Xolid ibn Valid boshchiligidagi qoʻshinga qarshi kurashni davom ettirdi. Xolid ibn Valid va Abu Shajara qoʻshinlari Naqrada qoʻshin tuzdilar. Banu Sulaym qabilasi qattiq qarshilik koʻrsatdi. Biroq jang davom etar ekan, musulmon qoʻshinlari asta-sekin ustunlikni oʻz qoʻllariga oldilar. Natijada, qoʻzgʻolonchi kuchlar musulmon qoʻshini tomonidan tor-mor etildi. Qoʻzgʻolonchilarning koʻpchiligi qirgʻin qilinib, baʼzilari qochib ketgan boʻlsa-da, ularning yetakchisi Abu Shajara asirga olindi.